2011 m. (2010 m.) rezultatai ir suteiktos paslaugos

Rizikos analizės skyrius paskelbė 20 (14) strateginių įvertinimų, 4 (4) ketvirtines ataskaitas, 469 (294) analitinius leidinius, kuriais remiamos bendros operacijos (įskaitant trumpus savaitinius pranešimus ir naujos rūšies ataskaitas, skirtas gerinti veiklos sutelktumą ir operatyvų reagavimą), 112 (64) kitų rūšių ataskaitų, įskaitant trumpus pranešimus Agentūros vadovybei, ES Komisijai ir kitoms institucijoms, plačiajai visuomenei skirtas 6 strategines ataskaitas Agentūros interneto svetainėje. 2011 m. užbaigtas visapusiškas bendro integruoto rizikos analizės modelio (CIRAM 2.0 v.) atnaujinimas. Organizuoti 4 (4) reguliarūs Agentūros rizikos analizės tinklo posėdžiai, 2 taktinės rizikos analizės posėdžiai ir 5 (2) regioniniai ekspertų posėdžiai. Bendrų operacijų skyrius organizavo 19 (17) bendrų operacijų, 14 (9) bandomųjų projektų ir 15 (4) konferencijų. Be to, Agentūra koordinavo 42 (40) bendras grąžinimo operacijas, kurių metu buvo sugrąžinti 2 059 (2 038) žmonės. 2010 m. lapkričio mėn. pradėta skubios pasienio intervencijos grupės (RABIT) operacija buvo baigta 2011 m. kovo mėn. Padidėjo bendras operatyvinis intensyvumas: visų bendrų operacijų vykdymo dienų skaičius padidėjo iki 7 754(6 471); bendras vieno žmogaus operatyvinių darbo dienų skaičius padidėjo iki 105 038(54 976). Agentūros situacijų centras (FSC) pateikė 1 900(500) padėties ataskaitų, skubiųjų ataskaitų, perspėjimų apie suklastotus dokumentus ir 11 (14) informacinių ataskaitų apie misijas išorės ir vidaus vartotojams. 400 (350) abonentų išsiųsti dienos naujienų biuleteniai. FSC, kaip informacijos mainams su išorės klientais skirtas vienas bendras informacinis punktas, valdė apie 24 000(20 000) korespondencijos gijų ir palaikė Agentūros vieno langelio tarnybą (FOSS) – dalijimuisi informacija skirtą interneto portalą, kurį naudoja 2 600(900) vartotojų iš 35 (30) šalių. Be aktyvaus dalyvavimo EUROSUR programoje, buvo (visiškai ir (arba) iš dalies) parengti ir (arba) įgyvendinti 4 procesų automatizavimo projektai. Mokymų skyrius, vykdydamas 20 (18) projektų, organizavo 223 (176) renginius, kuriuose dalyvavo 3 490(4 015) dalyvių (mokymo ekspertai, besimokantieji ir kt.); suinteresuotosios šalys mokymo kursams iš viso skyrė 12 947(11 000) vieno žmogaus darbo dienas. Sutelktų išteklių skyrius įgyvendino 6 (9) projektus, skirtus pagerinti Agentūros operacijų veiksmingumą. Jis taip pat koordinavo RABIT operacijos dislokavimo veiksmus per visą 61 dienos laikotarpį. Buvo koordinuojamas 576 pareigūnų bei 67 techninių įrenginių dislokavimas. Mokslinių tyrimų ir plėtros skyrius, glaudžiai bendradarbiaudamas su kitais Agentūros skyriais, toliau plėtojo EUROSUR programą, kuri yra labai svarbi Agentūrai. Šis skyrius organizavo ir priglobė 34 (32) posėdžius, įskaitant konferencijas, praktinius seminarus ir dvišalius renginius, kurie vyko valstybėse narėse. Jo darbuotojai dalyvavo apytiksliai 130 (110) vidaus ir išorės seminarų, konferencijų ir darbo susitikimų. Mokslinių tyrimų ir plėtros skyrius parengė 19 (10) ataskaitų apie šalis, 11 projektų pasiūlymų pagal kvietimą 7BP saugumo mokslinių tyrimų srityje vertinimo ataskaitų ir finansavo tris akademinius tyrimus. Partnerystė ir bendradarbiavimas su trečiosiomis šalimis: 2011 m. buvo sudaryti du darbo susitarimai su Žaliojo Kyšulio nacionaline policija ir su migracijos, prieglobsčio ir pabėgėlių regioninės iniciatyvos (MARRI) regioniniu centru, dėl kurių bendras darbo susitarimų skaičius padidėjo iki 16 (14). Remiantis galiojančiais darbo susitarimais, buvo sustiprintas Agentūros ir trečiųjų šalių partnerių specialus bendradarbiavimas operatyvinio ir techninio sienų saugumo / valdymo srityje, siekiant ilgainiui užmegzti tvarią partnerystę. Bendradarbiavimas su ES įstaigomis ir tarptautinėmis organizacijomis: 2011 m. pabaigoje buvo pasirašytas darbo susitarimas su DCAF, dėl kurio bendras jų skaičius padidėjo iki 11 (10). Visus darbo susitarimus Agentūra įgyvendina vykdydama keletą veiksmų; šiuo atžvilgiu labai svarbus buvo kovos su neteisėta prekyba dienos Varšuvoje organizavimas kartu su TVR agentūromis partnerėmis ir Komisija.